Σάσκια Χίπε

Η Σάσκια Χίπε (γερμ.: Saskia Hippe, 16 Ιανουαρίου 1991, Βερολίνο) είναι Γερμανίδα διεθνής αθλήτρια πετοσφαίρισης, η οποία αγωνίζεται με τη φανέλα του Ολυμπιακού Πειραιώς στην Βόλεϊ Λιγκ Γυναικών της Ελλάδας ως διαγώνια.

 Η Σάσκια Χίπε έκανε τα πρώτα της βήματα στο χώρο της πετοσφαίρισης σε πολύ μικρή ηλικία. Το 2000, μόλις στα εννέα της χρόνια εντάχθηκε στις μικρές ομάδες του βερολινέζικου συλλόγου Κεπενίκερ, με τον οποίο υπέγραψε το πρώτο επαγγελματικό της συμβόλαιο το 2007. Το επόμενο έτος (2008) κάνει το πρώτο μεγάλο βήμα στην καριέρα της, εντασσόμενη στον μεγάλο γερμανικό σύλλογο πετοσφαίρισης Σ.Κ. Δρέσδης, με τον οποίο κατακτά το 2010 το Ευρωπαϊκό Κύπελλο Θριάμβου (Τσάλεντζ Καπ) αλλά και το Κύπελλο Γερμανίας. Το Καλοκαίρι του 2011 αποφασίζει να ξενιτευτεί δοκιμάζοντας την τύχη της στην ιταλική Κιέρι του Τορίνου, όπου όμως δεν καθιερώνεται και τον επόμενο χρόνο ταξιδεύει στην Τσεχία για την Β.Κ. Προστέγιοφ της ομώνυμης πόλης, με την οποία κατακτά το τσέχικο ντάμπλ της περιόδου 2012-13. Το 2013 επιστρέφει στην νταμπλούχο Γερμανίας Σ.Κ. Σβερίν, αλλά ένας τραυματισμός στους χιαστούς την αναγκάζει να χάσει την περίοδο 2013-14. Στην ομάδα του Σβερίν παραμένει μέχρι το 2015 χωρίς να κατακτήσει κάποιο τίτλο, οπότε μεταπηδά στην Σ.Κ. Πότσδαμ. Το Καλοκαίρι του 2016 η Σάσκια Χίπε έρχεται στον Ολυμπιακό Πειραιώς σε μία από τις μεγαλύτερες μεταγραφές στην ιστορία του τμήματος γυναικείας πετοσφαίρισης του συλλόγου. Με τον Ολυμπιακό η Χίπε κατέκτησε το Πρωτάθλημα και το Κύπελλο Ελλάδας την περίοδο 2016-17, και ήταν από τις βασικές πρωταγωνίστριες των ερυθρόλευκων στην κατάκτηση του αργυρού μεταλλίου του Κύπελλο Θριάμβου (Τσάλεντζ Καπ) της ίδιας περιόδου. Η πιο επιτυχημένη της χρονιά όμως μέχρι τώρα είναι αναμφίβολα η περίοδος 2017-18. Στο εσωτερικό κατακτά τόσο το Κύπελλο όσο και το Πρωτάθλημα Ελλάδας, στο οποίο ο Ολυμπιακός τερμάτισε αήττητος, και αναδεικνύεται ως Πολυτιμότερη Παίκτρια και στις δύο διοργανώσεις. Στον ευρωπαϊκό χώρο συμμετέχει αποφασιστικά στην κατάκτηση του Κυπέλλου Θριάμβου από τις ευθρόλευκες, με την επική νίκη του Ολυμπιακού στον δεύτερο τελικό στην Προύσα, αναδεικνυόμενη ως πρώτη σκόρερ και καλύτρη επιθετικός όλης της διοργάνωσης με 207 και 173 πόντους αντίστοιχα.Η Σάσκια Χίπε ανανέωσε δύο φορές το συμβόλαιό συνεργασίας της με την ομάδα του Πειραιά. Αρχικά για ένα έτος τον Μάϊο του 2017, και τον Μάιο του 2018 για δύο περιόδους, μεχρι το 2020. Η Σάσκια Χίπε ξεκίνησε τη διεθνή καριέρα της από τις μικρές Εθνικές ομάδες της Γερμανίας, με τις οποίες έχει αρκετές συμμετοχές. Το 2007 κατέκτησε με την ομάδα Νεανίδων (Κ17) το Χρυσό Μετάλλιο στο αντίστοιχο Ευρωπαϊκό Πρωτάθλημα. Από το 2011 αποτελεί βασικό στέλεχος της Εθνικής ομάδας πετοσφαίρισης γυναικών της Γερμανίας,στην οποία έχει πραγματοποιήσει 122 συμμετοχές (04/2017). Με το αντιπροσωπευτικό συγκρότημα της πατρίδας της έχει κατακτήσει το Χρυσό Μετάλλιο στην Ευρωπαϊκή Λίγκα του 2013 και τρια Ασημένια Μετάλλια στα Ευρωπαϊκά Πρωταθλήματα του 2011, του 2013 και στην Ευρωπαϊκή Λίγκα του 2014. Επίσης συμμετείχε στην ομάδα που κέρδισε την πρόκριση για το Παγκόσμιο Πρωτάθλημα του 2018. 1η θέση: Ευρωπαϊκή Λίγκα: 2013 1η θέση: Ευρωπαϊκό Πρωτάθλημα Νεανίδων (Κ17): 2007 2η θέση: Ευρωπαϊκό Πρωτάθλημα: 2011 2η θέση: Ευρωπαϊκό Πρωτάθλημα: 2013 2η θέση: Ευρωπαϊκή Λίγκα: 2014 Ευρωπαϊκό Κύπελλο Θριάμβου (Τσάλεντζ Καπ) 1η θέση: 2010 (Σ.Κ. Δρέσδης) 1η θέση: 2018 (Ολυμπιακός Πειραιώς) 2η θέση: 2017 (Ολυμπιακός Πειραιώς) 1 Πρωτάθλημα Τσεχίας 2012-13 (Β.Κ. Προστέγιοφ)4 Πρωταθλήματα Ελλάδας 2016-17, 2017-18, 2018-19, 2019-20 (Ολυμπιακός Πειραιώς) 3 Κύπελλα Ελλάδας 2017, 2018, 2019 (Ολυμπιακός Πειραιώς)1 Κύπελλο Γερμανίας 2010 (Σ.Κ. Δρέσδης)1 Κύπελλο Κύπελλο Τσεχίας 2013 (Β.Κ. Προστέγιοφ) 2009-10: Ευρωπαϊκό Κύπελλο Θριάμβου: Πολυτιμότερη παίκτρια (MVP) διοργάνωσης 2015-16: Πρωτάθλημα Γερμανίας: Πρώτη σκόρερ (511 πόντοι) 2015-16: Πρωτάθλημα Γερμανίας: Δεύτερη καλύτερη Διαγώνια 2016-17: Πρωτάθλημα Ελλάδας 2016-17: Πολυτιμότερη Παίκτρια (MVP) 18ης αγωνιστικής 2017-18: Πρωτάθλημα Ελλάδας 2017-18: Πολυτιμότερη Παίκτρια (MVP) 4ης αγωνιστικής 2018: Κύπελλο Ελλάδας: Πολυτιμότερη Παίκτρια (MVP) Τελικής φάσης 2017-18: Ευρωπαϊκό Κύπελλο Θριάμβου 2018: Πρώτη σκόρερ διοργάνωσης (207 πόντοι) 2017-18: Ευρωπαϊκό Κύπελλο Θριάμβου 2018: Καλύτερη επιθετικός διοργάνωσης (173 πόντοι) 2017-18: Πρωτάθλημα Ελλάδας 2017-18: Πολυτιμότερη Παίκτρια (MVP) Πρωταθλήματος 2018-19: Πρωτάθλημα Ελλάδας 2018-19: Πολυτιμότερη Παίκτρια (MVP) 11ης αγωνιστικής 2019-20: Πρωτάθλημα Ελλάδας 2019-20: Πολυτιμότερη Παίκτρια (MVP) 3ης αγωνιστικής 2019-20: Πρωτάθλημα Ελλάδας 2019-20: Πολυτιμότερη Παίκτρια (MVP) Α' Γύρου Η Σάσκια Χίπε στον Ολυμπιακό - Μικρό βιογραφικό www.olympiacossfp.gr Σάσκια Χίπε: Ατομικά στοιχεία - Ομάδες καριερας greekvolley.eu Σάσκια Χίπε - Εθνική Γερμανίας 2017 www.cev.eu Εθνική Γερμανίας - Αναδρομη imtqy.com Η Σάσκια Χίπε - Εθνική Γερμανίας 2018 fivb.com Σάσκια Χίππε: Παρουσίαση - Ατομκά στοιχεία - Ομάδες - Διακρίσεις women.volleybox.net Συνέντευξη της Χίπε 26.10.2018 www.volleyball.gr